[{"text_idx": "#000003", "text": "Kaheksa uue trammi soetamise hange kukkus la\u0308bi"}, {"text_idx": "#000004", "text": "Trammid Tallinna liikluses. Autor/allikas: TLT"}, {"text_idx": "#000006", "text": "TLT soovis kolme aasta jooksul hankida kaheksa uut trammi, mis taganuks ettevo\u0303ttele vo\u0303imekuse asuda tulevikus teenindama ka vo\u0303imalikke uusi trammiliine. Hankele laekus u\u0308ks pakkumus Hispaania ettevo\u0303ttelt Construcciones y Auxiliar de Ferrocarriles (CAF), mis ei vastanud riigihankes kehtestatud tingimustele. CAF on ettevo\u0303te, kelle 20 trammi on Tallinnas kasutuses ka ta\u0308na."}, {"text_idx": "#000007", "text": "TLT juhatuse esimehe Deniss Borodits\u030ci so\u0303nul alustati hanke lo\u0303pule viimiseks ka otsela\u0308bira\u0308a\u0308kimisi, kuid kuna hankel osalenud ettevo\u0303te ei soovinud pakkumust muuta, tuli vastavalt riigihangete seadusele hange lo\u0303petada. Samas otsustas TLT alustada la\u0308hiajal uut riigihanget, mis viiakse la\u0308bi 2019. aasta teises pooles."}, {"text_idx": "#000008", "text": "\"Trammitootjatel on ta\u0308na va\u0308ga kiired ajad ja tootmismahud pikaks ajaks planeeritud,\" selgitas Borodits\u030c, kelle so\u0303nul on kaheksa eriro\u0308o\u0308pmelaiusega trammi, mis tuleks u\u0308le anda kahel erineval aastal tootjatele ilmselt sedavo\u0303rd tu\u0308likas, et loobuti hankel osalemisest."}, {"text_idx": "#000009", "text": "\"Hetkel kaalume kuidas muuta tarnetingimusi vo\u0303i tellitavate trammide arvu, et uus hange muutuks tootjatele atraktiivsemaks. Kindlasti ei loobu ettevo\u0303te uues hankes tingimustest, mis tagavad trammide mo\u0303istliku elutsu\u0308kli kulu ja operatiivse tehnilise teenindamise.\""}, {"text_idx": "#000010", "text": "Hiljem ta\u0308psustas Borodits\u030c ERR-ile, et kuna Euroopa majandusel on head ajad, valivad tootjad, millistel hangetel ja millistel tingimustel nad osalevad. Tootjad eelistavad hankeid, kus korraga saab ehitada vo\u0303imalikult palju tramme ja siin ja\u0308a\u0308b Tallinn oma kaheksa trammiga selgelt alla neile suurlinnadele, kes hangivad korraga sadu tramme."}, {"text_idx": "#000011", "text": "Borodits\u030c lisas, et teine po\u0303hjus on see, et nii kitsa ro\u0308o\u0308pmelaiusega tramme kui tellib Tallinn, mujal va\u0308ga ei ole. Seeto\u0303ttu on tegemist eritellimusega, mis muudab tellimuse kallimaks. Kolmandaks to\u0303i ta va\u0308lja, et linn soovis kaheksa uut trammi soetada kahel aastal ehk aastal 2021 neli trammi ja aastal 2022 samuti neli trammi. Uues hankes seatakse ilmselt tingimuseks, et linn soetab trammid u\u0308he aasta jooksul, mis vo\u0303imaldab tootmisliine hoida to\u0308o\u0308s lu\u0308hemal ajal ehk toota odavamalt ja mis vo\u0303iks teha hanke ka atraktiivsemaks."}, {"text_idx": "#000012", "text": "Kaheksa uut trammi oli plaanitud so\u0303itma uuele, Tallinna sadamasse viivale liinile. Borodits\u030c tunnistas, et praegu paistab, et algselt plaanitud 2021. aastaks seda liini aga ei rajata. Seega ei ole ka trammide hanke la\u0308bikukkumine ja uue hanke tegemine ajalises plaanis suur probleem. Ehk kui pole liini, pole ka tramme sinna so\u0303itma vaja panna."}, {"text_idx": "#000013", "text": "Borodits\u030ci so\u0303nul on lisaks neile kaheksale uuele liinile mo\u0303eldud trammile vaja Tallinna linnal veel 15 trammi, et olemasolevat veeremit uuendada. Hinnanguliselt ja\u0308a\u0308b tema so\u0303nul u\u0308he trammi maksumus alla kolme miljoni euro, kuid mida rohkem tramme soetada, seda soodsamaks la\u0308heb ka iga trammi hind."}, {"text_idx": "#000014", "text": "Praegu kuuluvad TLT trammiparki 20 uut CAF trammi, 6 uut retrotrammi ja 44 ta\u0308ielikult kaasajastatud KT-tu\u0308u\u0308pi trammi. TLT teenindab pealinnas 520 bussi, 70 trammi ja 51 trolliga aastas kokku rohkem kui 140 miljonit so\u0303itjat. Trammiga so\u0303idab neist hinnanguliselt 20 miljonit."}, {"text_idx": "#000016", "text": "Trammiliini Vanasadamani peab veel aastaid ootama"}, {"text_idx": "#000017", "text": "Aas: Rae trammiliin vo\u0303ib olla u\u0308ks EL-i ja\u0308rgmise eelarveperioodi projekte"}, {"text_idx": "#000018", "text": "Tallinn ostab va\u0308hemalt kaheksa uut trammi"}, {"text_idx": "#000021", "text": "Vihmaussidel on po\u0303llusaagikusele suur ta\u0308htsus"}, {"text_idx": "#000022", "text": "Pikk pa\u0308a\u0308ses esmakordselt po\u0303hikoosseisu, aga langes karikasarjas va\u0308lja"}, {"text_idx": "#000024", "text": "Kauplused vo\u0303ivad ka\u0308ibemaksu to\u0303usu ja\u0308rel odavama toidu hinnad samaks ja\u0308tta"}, {"text_idx": "#000027", "text": "Festheartil na\u0308eb LGBT+ maailmakino paremikku"}, {"text_idx": "#000028", "text": "Rahvusringha\u0308a\u0308lingu arendusosakond otsib oma meeskonda frontend arendajat"}, {"text_idx": "#000030", "text": "Valitsus tahab ko\u0303igile ettevo\u0303tjatele panna e-arvekohustuse"}, {"text_idx": "#000031", "text": "Kallas: maakonnaliini bussipilet hakkab maksma umbes 1,5 eurot"}, {"text_idx": "#000033", "text": "Karmo Tu\u0308u\u0308r: Moskva no\u0303rgenemise to\u0303ttu vo\u0303ib ka\u0308ivituda terve ahel su\u0308ndmusi"}, {"text_idx": "#000035", "text": "Ratas: tasuta u\u0308histranspordi kaotamine on suur viga"}, {"text_idx": "#000041", "text": "Karikavo\u0303istluste avama\u0308ngu vo\u0303itis Tartu U\u0308likool/Bigbank"}, {"text_idx": "#000045", "text": "Euribori to\u0303us on perede pangalaenude kulusid to\u0303stnud 400 miljoni vo\u0303rra"}, {"text_idx": "#000052", "text": "Valitsus kiitis heaks ja\u0308rgmise aasta riigieelarve"}]